**REPUBLIKA HRVATSKA**

**OSNOVNA ŠKOLA „MATIJA GUBEC”**

**JARMINA, J.J. STROSSMAYERA 1B**

KLASA:003-08/21-01/10

URBROJ: 2188-38-21-1

Jarmina, 24. ožujka 2021.

Na temelju članka 127. Zakona o odgoju i obrazovanju u osnovnoj i srednjoj školi („ Narodne novine” broj 87/08, 86/09, 92/10,105/10, 90/11, 5/12, 16/12, 86/12, 94/13, 152/14, 7/17, 68/18, 98/19. i 64/20.) članaka 38. – 42. Zakona o ustanovama („Narodne novine“ broj 76/93, 29/97, 47/99, 35/08), te članka 68. Statuta Osnovne škole „Matija Gubec“ Jarmina, Školski odbor Osnovne škole „Matija Gubec“ Jarmina na svojoj 22. sjednici održanoj 24. ožujka 2021. godine, jednoglasno, sa šest (6) glasova ZA, donio je:

**ODLUKU**

**O IMENOVANJU RAVNATELJICE OSNOVNE ŠKOLE „MATIJA GUBEC“ JARMINA**

I.

JASNA VARGA, diplomirani učitelj s pojačanim programom iz nastavnog predmeta informatika iz Jarmine, Bana Jelačića 12, imenuje se ravnateljicom Osnovne škole „Matija Gubec“ Jarmina na mandat od pet (5) godina.

II.

Mandat iz točke I. ove Odluke počinje teći dana 1. rujna 2021. godine.

III.

Ova Odluka stupa na snagu danom dobivene suglasnosti ministra Ministarstva znanosti i obrazovanja u skladu s člankom 127. stavcima 13. i 14. Zakona o odgoju i obrazovanju u osnovnoj i srednjoj školi.

Ako ministar ne uskrati suglasnost u roku od 15 dana od dana dostave zahtjeva za suglasnošću, smatra se da je suglasnost dana.

**Obrazloženje**

Školski odbor Osnovne škole „Matija Gubec“ Jarmina na svojoj 20. sjednici, održanoj 16. veljače 2021. godine donio je Odluku o raspisivanju natječaja za imenovanje ravnatelja/ice Osnovne škole „Matija Gubec“ Jarmina.

Natječaj je objavljen dana 24. veljače 2021. godine u „Narodnim novinama“ broj 19/2021. i na mrežnim stranicama Osnovne škole „Matija Gubec“ Jarmina.

Školski odbor Osnovne škole „Matija Gubec“ Jarmina na svojoj 21. sjednici, održanoj 11. ožujka 2021. godine, utvrdio je da je u otvorenom natječajnom roku (8 dana od dana objavljivanja natječaja) zaprimljena samo jedna prijava i to kandidatkinje Jasne Varga, diplomirane učiteljice iz Jarmine, Bana Jelačića 12.

Školski odbor utvrdio je da je prijavljena kandidatkinja podnijela potpunu i pravovremenu prijavu i da ispunjava nužne uvjete natječaja, da je podnijela program rada za mandatno razdoblje i da ima dokaze o dodatnim kompetencijama te je utvrdio Listu kandidata za imenovanje ravnatelja/ice škole.

Temeljem članka 64. Statuta Osnovne škole „Matija Gubec“ Jarmina nema rangiranja jer se na natječaj javio samo jedan kandidat.

Lista kandidata za imenovanje ravnatelja/ice škole istog dana dostavljena je Učiteljskom vijeću, Vijeću roditelja i Skupu radnika radi sazivanja svojih sjednica te zauzimanja stajališta o kandidatu u postupku imenovanja ravnatelja/ice škole i dostavljanja pisanog Zaključka Školskom odboru.

Dana 17. ožujka 2021. godine održane su sjednice Učiteljskog vijeća, Vijeća roditelja i Skupa radnika na kojima je kandidatkinja za ravnateljicu škole predstavila svoj program rada za mandatno razdoblje.

Nakon predstavljanja kandidatkinje na tim sjednicama i provedenog tajnog glasovanja navedena tijela dostavila su Školskom odboru pisane zaključke o stajalištima tih tijela u postupku imenovanja ravnatelja/*ice*.

Pisane zaključke o stajalištima Učiteljskog vijeća, Vijeća roditelja i Skupa radnika dostavili su predsjedatelji sjednica predsjednici Školskog odbora dana 19. ožujka 2021. godine.

Na 22. sjednici Školskog odbora održanoj 24. ožujka 2021. godine kandidatkinja za imenovanje ravnateljice škole predstavila je članovima Školskog odbora svoj program rada za mandatno razdoblje.

Predsjednica Školskog odbora pročitala je pisane zaključke o stajalištima Učiteljskog vijeća, Vijeća roditelja i Skupa radnika u postupku imenovanja ravnatelj*ice*.

 Uvidom u dostavljene Zaključke utvrđuje se da su Učiteljsko vijeće, Vijeće roditelja i Skup radnika proveli tajno glasovanje kojim su zauzeli stajalište da njihovi predstavnici u Školskom odboru u postupku imenovanja ravnateljice Osnovne škole „Matija Gubec“ Jarmina glasuju za kandidatkinju Jasnu Varga.

Nakon toga provedeno je javno glasovanje za imenovanje ravnateljice Osnovne škole „Matija Gubec“ Jarmina izjašnjavanjem članova, pri čemu su predstavnici Učiteljskog vijeća, predstavnik Vijeća roditelja te predstavnica Skupa radnika glasovali u skladu sa stajalištima tijela koja su ih izabrala.

Školski odbor jednoglasno je, sa šest glasova ZA, donio Odluku o imenovanju kandidatkinje Jasne Varga za ravnateljicu Osnovne škole „Matija Gubec“ Jarmina, na mandat od pet (5) godina s početkom trajanja mandata od 1. rujna 2021. godine.

Školski odbor uputiti će ministru Ministarstva znanosti i obrazovanja zahtjev za davanje suglasnosti za imenovanje Jasne Varga za ravnateljicu Osnovne škole „Matija Gubec“ Jarmina.

Odluka o imenovanju ravnateljice stupa na snagu danom dobivene suglasnosti ministra Ministarstva znanosti i obrazovanja. Ako ministar ne uskrati suglasnost u roku od 15 dana od dana dostave zahtjeva za suglasnošću, smatra se da je suglasnost dana u skladu s člankom 127. stavcima 13. i 14. Zakona o odgoju i obrazovanju u osnovnoj i srednjoj školi.

Slijedom navedenoga Školski odbor Osnovne škole „Matija Gubec”Jarmina odlučio je kao u izreci ove Odluke.

**Pouka o pravnom lijeku:** Prijavljeni kandidat na ovaj natječaj ima pravo pregledati natječajnu dokumentaciju i u roku od 15 dana od dana primitka obavijesti o imenovanju ravnatelja zatražiti sudsku zaštitu pri Općinskom sudu mjesno nadležnom prema sjedištu Osnovne škole „Matija Gubec“ Jarmina.

Predsjednica Školskog odbora

 Jelka Šaran

Dostaviti:

1. Jasna Varga, Bana Jelačića 12, 32 280 Jarmina
2. Oglasna ploča škole
3. Mrežna stranica škole
4. Ministarstvo znanosti i obrazovanja, Donje Svetice 38, 10 000 Zagreb
5. VSŽ, Upravni odjel za obrazovanje i kulturu, Glagoljaška 27, 32 100 Vinkovci
6. Pismohrana, ovdje